CELEX: 32008R0179
Language: lt
Date: 2008-02-28 00:00:00
Title: 2008 m. vasario 28 d. Komisijos reglamentas (EB) Nr. 179/2008, kuriuo leidžiama pratęsti privataus kiaulienos saugojimo sutarčių galiojimo trukmę

29.2.2008   
            
            
               LT
            
            
               Europos Sąjungos oficialusis leidinys
            
            
               L 56/3
            
         
      KOMISIJOS REGLAMENTAS (EB) Nr. 179/2008
   2008 m. vasario 28 d.
   kuriuo leidžiama pratęsti privataus kiaulienos saugojimo sutarčių galiojimo trukmę
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 4 straipsnio 6 dalį ir 5 straipsnio 4 dalį,
   kadangi:
   
               (1)
            
            
               Komisijos reglamente (EB) Nr. 1267/2007 (2) numatyta pagalba už privatų kiaulienos saugojimą, pagal sudarytas 3, 4 ar 5 mėnesių trukmės sutartis.
            
         
               (2)
            
            
               Bendrijos kiaulienos rinkoje dar nėra ženklų, rodančių, kad kiaulių skerdenų kainos kils, todėl reikia tik vieną kartą ne ilgiau kaip trims mėnesiams pratęsti pagal Reglamentą (EB) Nr. 1267/2007 sudarytų saugojimo sutarčių galiojimo trukmę.
            
         
               (3)
            
            
               Šiame reglamente numatytos priemonės atitinka Kiaulienos vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Suinteresuotajai šaliai paprašius, galiojančių privačių saugojimo sutarčių galiojimo trukmė pratęsiama tik vieną kartą. Toks pratęsimas, ne ilgesniam kaip trijų mėnesių laikotarpiui, galioja visam sutartyje numatytam kiekiui. Pratęsimo paraiška atitinkamai intervencinei agentūrai pateikiama likus ne mažiau kaip trims darbo dienoms iki saugojimo sutarties galiojimo pabaigos.
   Pratęsus sutartį pagalbos suma, remiantis Reglamento (EB) Nr. 1267/2007 1 straipsnio 2 dalimi, padidinama.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. vasario 28 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2). Reglamentas (EEB) Nr. 2759/75 bus pakeistas Reglamentu (EB) Nr. 1234/2007 (OL L 299, 2007 11 16, p. 1) nuo 2008 m. liepos 1 d.
   
      (2)  OL L 283, 2007 10 27, p. 53.